b'\n_START_ARTICLE_\nDion\xc3\xads de Milet (sofista)\n_START_SECTION_\nVida\n_START_PARAGRAPH_\nLa major part de les dades sobre la vida de Dion\xc3\xads de Milet les coneixem a trav\xc3\xa9s de l\'obra de Fil\xc3\xb2strat d\'Atenes Vides dels Sofistes. Va ser deixeble del sofista Iseu l\'assiri, distingit per l\'eleg\xc3\xa0ncia dels seus discursos. M\xc3\xa9s endavant va ser mestre d\'Alexandre de Seleucia._NEWLINE_Va rebre honors a les ciutats d\'\xc3\x80sia. L\'emperador Adri\xc3\xa0 el va distingir de diferents maneres: Nomenant-lo prefecte d\'una prov\xc3\xadncia (s\xc3\xa0trapa);  el va aixecar al rang d\'\xc3\xa9quites, que era un orde eq\xc3\xbcestre  i li va donar una feina al museu d\'Alexandria. No obstant,  igual com altres sofistes, Dion\xc3\xads tamb\xc3\xa9 va tenir difer\xc3\xa8ncies amb l\'emperador. Dion\xc3\xads va romandre una persona modesta al llarg de la seva vida.\n_START_SECTION_\nImport\xc3\xa0ncia de la mem\xc3\xb2ria\n_START_PARAGRAPH_\nVa ser acusat d\'exercitar la mem\xc3\xb2ria dels seus alumnes ajudant-se de l\'astronomia i de la m\xc3\xa0gia. Es tractava d\'un m\xc3\xa8tode anomenat "art caldeu de la mem\xc3\xb2ria", que possiblement consistia a sistematitzar de manera astrol\xc3\xb2gica els arxius de textes i documents. Fil\xc3\xb2strat va defensar  Dion\xc3\xads en la seva obra, expressant que la mem\xc3\xb2ria dels deixebles de Dion\xc3\xads era exercitada mitjan\xc3\xa7ant la repetici\xc3\xb3 d\'aquells discursos que el mestre trobava que agradaven m\xc3\xa9s. Els qui tenien millor retentiva repetien aquests discursos als seus companys, per aix\xc3\xb2 els deien "virtuosos de la mem\xc3\xb2ria"._NEWLINE_Dion\xc3\xads va passar els \xc3\xbaltims anys ensenyant a Lesbos. Va morir a Efes ja molt gran i en aquesta ciutat se li va aixecar un monument.  Fil\xc3\xb2strat informa  que un memorial de Dion\xc3\xads es trobava a l\'\xc3\xa0gora. En unes excavacions fetes en l\'\xc3\xa0gora d\'Efes el 1968  va apar\xc3\xa8ixer una inscripci\xc3\xb3 dedicada a ell per un dels seus lliberts i la seva tomba  es va trobar en una altra zona de la mateixa ciutat.\n_START_SECTION_\nObres\n_START_PARAGRAPH_\nFil\xc3\xb2strat diu que va ser autor del  Plany per Queronea.\n_START_SECTION_\nNotes\n_START_PARAGRAPH_\n\xc2\xb9Estava al llistat dels alimentats pel museu. El Museu era una taula d\'estat, fundada per Ptolemeu I Soter a Alexandria, on eren convidats els personatges m\xc3\xa9s il\xc2\xb7lustres.'